Francisco Martos

Francisco Javier "Javi" Martos Espigares (Alamedilla, 4 ta' Jannar 1984) huwa plejer tal-futbol Spanjol li jilgħab bħala difensur lemini.

 Karriera 

Imwieled ġewwa Alamedilla, Granada, Martos qatta' għaxar snin sħaħ fl-akkademja ta' Barcelona, iżda rrappreżenta biss lit-Tim Ċ. Fl-20 ta' Mejju 2006 hu lagħab l-ewwel u l-unika logħba tiegħu fil-La Liga, meta daħal bħala sostitut minflok Andrea Orlandi fit-tieni taqsima, fit-telfa ta' 1–3 kontra Athletic Bilbao fl-Estadio San Mamés, il-post fejn ġie ssiġillat ir-rebħ tal-kampjonat.

Martos qatta' perjodu qasir mal-klabb Bulgaru ta' CSKA Sofia wara li ġie rilaxxat mill-Blaugrana, qabel ma kompla l-karriera tiegħu fil-futbol dilettantesk, l-ewwel ma' Girona imbagħad ma' Atlético Malagueño. Fis-sajf tal-2008 huwa ssieħeb ma' Iraklis Thessaloniki, fejn mal-ewwel sab postu mal-ewwel ħdax u għen lit-tim għall-għaxar post fil-klassifika tas-Super League għal sentejn konsekuttivament.

Fix-xitwa tal-2011 iffirma kuntratt ma' Charleroi fil-Belġju. Huwa kellu jsofri relegazzjoni mill-Ewwel Diviżjoni, iżda kiseb il-promozzjoni mal-ewwel staġun sħiħ tiegħu.

 Referenzi 

 Ħoloq esterni 
 Profil fuq BDFutbol  


Kategorija:Twieldu fl-1984
Kategorija:Nies ħajjin
Kategorija:Futbolers Spanjoli
Kategorija:Plejers ta' La Liga
Kategorija:Plejers ta' FC Barcelona
Kategorija:Plejers ta' Girona FC
Kategorija:Plejers ta' PFC CSKA Sofia
Kategorija:Plejers ta' Iraklis FC
Kategorija:Plejers tal-Ewwel Diviżjoni Belġjana
Kategorija:Plejers ta' R. Charleroi SC